शिविर लगाकर गांव के आर्थिक और सामाजिक विषय पर किया सर्वेक्षण
अम्बाला| सनातनधर्म काॅलेज की राष्ट्रीय सेवा योजना इकाई द्वारा बोह गांव में चल रहे सात दिवसीय शिविर के पांचवें दिन सभी स्वयंसेवकों ने गांव में घूमकर आर्थिक एवं सामाजिक विषय पर सर्वेक्षण किया। इसमें स्वयंसेवकों ने गांववासियों से विभिन्न विषयों पर जानकारी एकत्रित की। इस दौरान गांव वालों की समस्या एवं सुझाव भी जाने गए। इसके अलावा कार्यस्थल पर गायन प्रतियोगिता का आयोजन भी किया गया। इसमें राजेश्वर जोशी बीए प्रथम स्थान पर रहे। दूसरे स्थान पर बीएससी की छात्राएं रवीना एवं रिया कांजीलाल रही। स्वयंसेवकों ने विभिन्न सामाजिक विषयों पर पोस्टर बनाए। प्रश्नोत्तरी में ग्रुप 3 से गर्विता नितिन ने बाजी मारी। इस अवसर पर मुख्यातिथि डॉ. अल्का शर्मा, प्रो निर्वहर सिंह, डॉ. सुनील शर्मा, डॉ. मदन राठी सुखदेव चौहान उपस्थित रहे। शिविर का संचालन नियंत्रण स्वयंसेवक कमांडर उमेश शर्मा, आस्था शर्मा, डिप्टी कमांडर दीपा राणा लोकेश शर्मा ने सफलतापूर्वक किया।
hin_Deva hin_Deva